Autoboh 4 (Bejgien)

De bejgische Autoboh 4, aa af franz.: Autoroute 4 bzw. holl.: Autosnelweg 4 gnennt, vabindt Brissl mid Arlon und Luxnbuag.

Am Leonardkruispunt fongt de insgsomt 188 km longe Autoboh o und fiaht iwa Overijse, Wavre, Namur, und Arlon bis zum Grenziwagong noch Luxnbuag.

De Streck zwischn Leonardkruispunt und da Ausfoaht 32 (Weyler) valafft de Autoboh 4 glei mid da Eiropastroß 411, zwischn am Autobohdreieck mid da A26 bei Neufchâteau undm Grenziwagong vo Luxnbuag valafft de Autoboh glei mid da Eiropastroß 25.
Außadem kreizt am Onschluss Libramont-Chevigny de zwischn Reims und Lüttich valaffnde Eiropastroß 46.

De Autoboh lafft duach de Ardennen. Se hoaßt deshoib vo Namur bis Neufchâteau Autoroute des Ardennes.

Fia de Bejgiea und Niederlända dient de Autoboh ois Direktvabindung noch Luxnbuag sowia noch gonz Sideiropa. Se hoaßt deshoib aa Autoroute du Soleil vo Neufchâteau bis zum Grenziwagong noch Luxnbuag.

2004 bis 2006 is de A4 greßtnteis komplett saniat worn.

 Buida 

 Im Netz